Notele la Evaluarea Națională 2020. Județele aflate pe primele și ultimele locuri.
76,1% dintre absolvenţii de gimnaziu au luat medii peste 5 la Evaluarea Naţională. În fruntea clasamentului se află Cluj-Napoca (88,7%), Bucureşti (87,6%) şi Brăila (86%). Din totalul de peste 800 de medii de 10 curat, un sfert au fost obţinute de elevi din Capitală.
Subiectele uşoare la Evaluarea Naţională au condus la o promovabilitate de peste 76%, cea mai mare din ultimii trei ani. Pe podium se află, din nou, Cluj-Napoca cu 88,7%, urmată, la doar un procent distanţă, Capitala, cu 87,6%, iar medalia de broz ajunge la Brăila, care a avut o rată de promovare de 86%.La coada clasamentului, regăsim o situaţie asemănătoare cu cea din ultimii ani. Judeţele din sud-estul ţării au avut şi în acest an cele mai slabe rezultate. În Giurgiu, doar 6 din 10 elevi a obţinut o medie mai mare de 5. Puţin mai bine s-au descurcat judeţele Teleorman, cu 63,6%, Călăraşi, cu 68,6% şi Ilfov, cu 68,9%. Evaluarea Naţională din acest an a venit şi cu un record în ceea ce priveşte numărul notelor de 10 curat. Avem cele mai multe medii de 10 din ultimii şapte ani, peste 830 în toată ţara. Bucureştiul a reuşit să strângă cei mai mulţi elevi de 10, peste 220. Pe locul doi, dar la mare distanţă, se află Cluj-Napoca (66), Iaşi (46) şi Argeş (41).